Kwake mahindi si mahindi tu, atumia utaalam kuyakuza

Ameamua chake kitakuwa kilimo cha mahindi
Kwake mahindi si mahindi tu, atumia utaalam kuyakuza

Ni jambo la kutia moyo kuona Wakenya wengi wakitilia maanani kilimo. Wengine wao ni watu walio na ujuzi mwingi katika kazi tofauti lakini wakaonelea waingilie mambo ya kilimo hata kama wana biashara zingine.
Mmoja wa watu hao ni Sammy Ng'ang'a ambaye kwa sasa anakuza mahindi katika shamba lake la ekari mbili karibu na mji mpya wa Blooms kama kilomita nne kutoka mji wa Kabati katika kaunti ya Murang'a. Ukuzaji wa mahindi katika shamba hili ni wa hali ya juu.
"Kwa miaka mingi nimefanya kazi na kampuni za uuzaji wa magari kama meneja wa mauzo ya vipuri. Miaka miwili iliyopita nilionelea nijaribu mambo ya kilimo baada ya rafiki na mmoja wa wale tulikuwa tukifanya kazi naye, Patrick Mugalo kunitia motisha baada ya kupata mazao mengi ya mahindi ya hali ya juu katika shamba lake sehemu ya Kitale," akasema.
Hapo awali. Ng'ang'a alikuwa amekodisha mkulima mmoja ambaye alilima matunda ya tikitimaji kwa muda wa miaka miwili na kunufaika na pesa zilizomwezesha kujinunulia ekari moja sehemu hiyo. Sehemu hii ni yenye rotuba na wanaoimiliki wasema walikuta haijalimwa.
Mimea aina mbalimbali kama mahindi, maharagwe, mboga na matunda hufanya vyema na hakuna shida ya maji kwa wale wana mimea ya kunyunyizia.
Ng'ang'a alikuza mahindi kwa msimu mmoja na yalipokuwa tayari aliyakausha na kuyauzia mwenye biashara ya kusaga unga katika sehemu hii na malipo hayakuwa mabaya.
Kwa wakati huu, analima mahindi yatakayovunwa yakiwa mabichi, (mikohoro kwa lugha ya Gikuyu) na ni baada ya kuwasiliana na wataalamu wa kampuni ya Pioneer Hi-bred Kenya Limited na ambao waliwatuma wawakilishi wao katika shamba lake na kupatiwa mawaidha yote yanayotakikana kwa ukuzaji bora wa mahindi hasa aina ya mbegu kulingana na jinsi sehemu hii
ilivyo.
Kwa sasa anatumia maagizo ya wataalamu wa Pioneer Hi-bred ambayo mbegu zake za mahindi huzaa mbili mbili kwa kila mmea yakitunzwa vyema kuanzia wakati mbegu zimepandwa. Kutokana na hali nzuri ya hewa na joto lisilo la kutisha, mkulima akipanga vyema anaweza kupata mahindi mabichi mara tatu kwa mwaka.
Mahindi mabichi huinua mkulima vyema kutokana na wingi wa wanunuzi na vilevile kila hindi moja lina bei nzuri. Ng'ang'a anasema ataendelea na ukuzaji wa mahindi mabichi kwa sababu yana mapato mazuri akilinganisha na mahindi ya kukaushwa.
Kwa kufuata mawaidha ya wataalamu wa kampuni ya Pioneer Hi-bred, mahindi yanayopandwa ni yale tu yamekaguliwa kulingana na hewa na mazingara ya sehemu hii. Hapa, mkulima ni lazima aelewe mahindi ni tofauti kwa kila sehemu na anapofuata maelezo, hatakosa mavuno
hata kama mvua haitakuwa ya kutosha. Hii ni kwa sababu mumea unaofaa utakuwa na uwezo wa kuhimili jua jingi.
Vilevile, wakulima hufunzwa jinsi kupanda mbegu na aina ya mbolea inayotakikana. Wakulima wengi hawafuati maagizo kama kutenganisha mbegu moja hadi nyingine, urefu washimo chini ya ardhi kwa kila mbegu, kipimo cha mbolea na wakati unaofaa wa kupanda na kutokana na haya mavuno huwa chini.
Katika sehemu zilizo kavu, wataalamu wanahimiza upandaji wa mahindi uwe sentimeta 90X30 na sentimeta 75x25 katika sehemu zingine. Kila mbegu iwe na shimo lake na mbolea gramu 5. Kwa kufuata maagizo haya, mkulima atakuwa na mimea ya kutosha kwa kila ekari na mwangaza wa kutosha utafikia mimea na kupunguza mashindano ya unyevu na madini.
Mavuno yatakuwa mimea 18,000 lake. Picha/Waigwa kiboi
kwa kila ekari katika sehemu kavu na mimea 22,000 kila ekari katika sehemu kana na utaalamu wote wanaopatiwa zingine. Kwa kufuatilia maagizo haya, mkulima atapata kati ya magunia 30-50 kwa kila ekari.
Na kama asemavyo Michael Ndegwa ambaye ni mmoja wa wataalamu katika Pioneer Hi-bred Kenya Limited (Regional Sales Agromist), wakulima wanaponunua mbegu kutoka kwa kampuni hii, hawalipishwi chochote kutokana na utaalamu wote wanaopatiwa.
Asema Ndegwa, "Sisi tunajali masilahi ya mkulima kutoka mwanzo hadi mwisho-hata kumtafutia masoko mkulima mazao yake yanapokaribia kuvunwa." 
Sasa ni juu ya mkulima kujifuza mengi kutoka kwa wataalamu ili kilimo kiwe cha faida kwake, jamii na kuwa mmoja wa wajenzi wa taifa la Kenya.